
 R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

   P R I M A R

Nr. 9.584/02.11.2021                                                                                            

REFERAT DE APROBARE

al proiectului de hotărâre privind modificarea statului de funcţii prin transformarea postului de referent, clasa III, grad profesional superior cu studii medii în inspector, clasa I, grad profesional debutant cu studii superioare la Serviciul Urbanism, amenajarea teritoriului, autorizarea executării lucrărilor și administrarea patrimoniului.

Serviciul Urbanism, autorizarea executării lucrărilor şi administrarea patrimoniului funcționează ca structură în cadrul Aparatului de specialitate al primarului orașului Deta în subordinea Viceprimarului. Principalele atribuții ale personalului din cadrul acestu serviciu sunt  următoarele:

- gestionează Planul Urbanistic General (P.U.G.) al orașului Deta;

- inițiază și propune spre aprobarea Consiliului Local proiecte de hotărâri la nivel de Planuri Urbanistice Zonale (P.U.Z) și Planuri Urbanistice de Detaliu (P.U.D.);
- emite în baza Legii 453/2001 certificate de urbanism, autorizaţii de construire, avize (panouri publicitare mobile-pliante, bannere, panouri montate pe vehicule special montate, grafica cu autocolante  pe geam-vitrine peste 1 mp), pentru firme și reclame publicitare pe raza oraşului;

- controlează existenţa şi respectarea autorizaţiilor legale eliberate şi sancţionează contravenţiile privind disciplina în construcţii, ţine evidenţa amenzilor;

- ţine evidenţa denumirilor de străzi şi a numerelor de casă, întocmeşte lucrările premergătoare pentru atribuirea sau schimbarea de denumiri, potrivit legii;

- urmăreşte modul de executare a investiţiilor finanţate din bugetul local pentru toate unităţile sau instituţiile subordonate/coordonate;

- urmăreşte inventarierea şi administrarea bunurilor publice/private de interes local;

- urmăreşte, coordonează şi controlează modul de organizare a licitaţiilor publice aprobate de consiliul local pentru vânzarea, concesionarea sau închirierea imobilelor aparţinând domeniului public şi privat al oraşului;

- recepţionează lucrările şi serviciile stipulate în contractul de achiziţie publică întocmind procese verbale de recepţie în conformitate cu legislaţia în vigoare ;

-  coordonează activitatea privind protecţia mediului pe raza teritoriului oraşului Deta;

- urmăreşte şi ia măsuri la locul de depozitare a deşeurilor menajere în vederea menţinerii ordinii şi respectării regulilor de depozitare;

- întocmeşte
şi propune spre aprobare Consiliului Local regulamentele de organizare şi funcţionare a serviciilor publice;

- urmăreşte respectarea regulamentelor de funcţionare a serviciilor publice, monitorizează îndeplinirea indicatorilor de performanţă;

- urmăreşte realizarea  planului de revizii şi reparaţii  de către concesionarii serviciilor publice

- participă la elaborarea de  programe, sinteze şi rapoarte informative privind calitatea mediului, a serviciilor de utilitate publică.

- aplică prevederile în materia achizițiilor publice.
        Având în vedere volumul diversificat al activităților, multitudinea și complexitatea acestora în cadrul Serviciului Urbanism, amenajarea teritoriului, autorizarea executării lucrărilor și administrarea patrimoniului, precum și  necesitatea desfășurării tuturor activităților și îndeplinirea atribuțiilor acestui  serviciu cu personal corespunzător din punct de vedere profesional, am inițiat proiectul de hotărâre privind modificarea statului de funcţii prin transformarea postului de referent, clasa III, grad profesional superior cu studii medii în inspector, clasa I, grad profesional debutant cu studii superioare la Serviciul Urbanism, amenajarea teritoriului, autorizarea executării lucrărilor și administrarea patrimoniului, cu încadrarea în numărul maxim de posturi stabilite prin O.U.G. nr.63/2010.

          Prezentul proiect are la bază prevederile art. 409 alin. (1) și alin.( 3)  lit. b) din O.U.G. nr. 57/2019 privind Codul administrativ, cu modificările și completările ulterioare.
Pt. P R I M A R,

Radu ROTAR.

